CELEX: 22010D0138
Language: el
Date: 2010-12-10 00:00:00
Title: Απόφαση της Μεικτής Επιτροπής του ΕΟΧ αριθ. 138/2010, της 10ης Δεκεμβρίου 2010 , για την τροποποίηση του παραρτήματος XIII (Μεταφορές) της συμφωνίας για τον ΕΟΧ

31.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 85/22
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 138/2010
   της 10ης Δεκεμβρίου 2010
   για την τροποποίηση του παραρτήματος XIII (Μεταφορές) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XIII της συμφωνίας τροποποιήθηκε με την απόφαση αριθ. 123/2010 της Μεικτής Επιτροπής του ΕΟΧ της 10ης Νοεμβρίου 2010 (1).
            
         
               (2)
            
            
               Ο κανονισμός (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη θέσπιση κοινών κανόνων στο πεδίο της ασφάλειας της πολιτικής αεροπορίας και την κατάργηση του κανονισμού (ΕΚ) αριθ. 2320/2002 (2) ενσωματώθηκε στη συμφωνία με την απόφαση αριθ. 69/2009 της Μεικτής Επιτροπής του ΕΟΧ (3) της 29ης Μαΐου 2009, με συγκεκριμένες προσαρμογές ανά χώρα.
            
         
               (3)
            
            
               Ο κανονισμός (ΕΕ) αριθ. 185/2010 της Επιτροπής, της 4ης Μαρτίου 2010, σχετικά με τον καθορισμό λεπτομερών μέτρων εφαρμογής των κοινών βασικών προτύπων ασφάλειας των αερομεταφορών από έκνομες ενέργειες (4) πρέπει να ενσωματωθεί στη συμφωνία.
            
         
               (4)
            
            
               Ο κανονισμός (ΕΕ) αριθ. 358/2010 της Επιτροπής, της 23ης Απριλίου 2010, σχετικά με την τροποποίηση του κανονισμού (ΕΕ) αριθ. 185/2010, της 4ης Μαρτίου 2010, για καθορισμό των μέτρων εφαρμογής των κοινών βασικών προτύπων ασφάλειας των αερομεταφορών (5) πρέπει να ενσωματωθεί στη συμφωνία.
            
         
               (5)
            
            
               Ο κανονισμός (ΕΕ) αριθ. 185/2010 καταργεί τους κανονισμούς της Επιτροπής (ΕΚ) αριθ. 1217/2003 (6), (ΕΚ) αριθ. 1486/2003 (7), (ΕΚ) αριθ. 1138/2004 (8) και (ΕΚ) αριθ. 820/2008 (9) που έχουν ενσωματωθεί στη συμφωνία αλλά θα πρέπει να εξακολουθήσουν να εφαρμόζονται μέχρι να τεθεί σε ισχύ η τελευταία από τις αποφάσεις της Μεικτής Επιτροπής του ΕΟΧ που ενσωματώνει στη συμφωνία τα μέτρα (10) που απαιτούνται για τη διασφάλιση της δυνατότητας εφαρμογής του κανονισμού (ΕΚ) αριθ. 300/2008,
            
         ΑΠΟΦΑΣΙΖΕΙ:
   Άρθρο 1
   Το παράρτημα XIII της συμφωνίας τροποποιείται ως εξής:
   
               1.
            
            
               Μετά το σημείο 66ηδ [κανονισμός (ΕΕ) αριθ. 1254/2009 της Επιτροπής] παρεμβάλλεται το ακόλουθο σημείο:
               
                           «66ηε.
                        
                        
                           
                              32010 R 0185: Κανονισμός (ΕΕ) αριθ. 185/2010 της Επιτροπής, της 4ης Μαρτίου 2010, σχετικά με τον καθορισμό λεπτομερών μέτρων εφαρμογής των κοινών βασικών προτύπων ασφάλειας των αερομεταφορών από έκνομες ενέργειες (ΕΕ L 55 της 5.3.2010, σ. 1), με τη διόρθωση της ΕΕ L 253 της 28.9.2010, σ. 61, όπως τροποποιήθηκε με τον:
                           
                                       —
                                    
                                    
                                       
                                          32010 R 0358: κανονισμό (ΕΕ) αριθ. 358/2010 της Επιτροπής της 23ης Απριλίου 2010 (ΕΕ L 105 της 27.4.2010, σ. 12).
                                    
                                 Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                           Ο παρών κανονισμός εφαρμόζεται από την ημερομηνία θέσης σε ισχύ της τελευταίας των αποφάσεων της Μεικτής Επιτροπής του ΕΟΧ που ενσωματώνουν στη συμφωνία τα μέτρα που απαιτούνται για την εφαρμογή του κανονισμού (ΕΚ) αριθ. 300/2008.»
                        
                     
         
               2.
            
            
               Η ακόλουθη περίπτωση προστίθεται στο σημείο 66θ [κανονισμός (ΕΚ) αριθ. 820/2008 της Επιτροπής], 66ι [κανονισμός (ΕΚ) αριθ. 1217/2003 της Επιτροπής] και 66ιγ [κανονισμός (ΕΚ) αριθ. 1138/2004 της Επιτροπής]:
               «Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
               Ο παρών κανονισμός εφαρμόζεται έως την ημερομηνία θέσης σε ισχύ της τελευταίας των αποφάσεων της Μεικτής Επιτροπής του ΕΟΧ η οποία ενσωματώνει στη συμφωνία τα μέτρα που απαιτούνται για την εφαρμογή του κανονισμού (ΕΚ) αριθ. 300/2008.»
            
         
               3.
            
            
               Το κείμενο του σημείου 66ια [κανονισμός (ΕΚ) αριθ. 1486/2003 της Επιτροπής] τροποποιείται ως εξής:
               
                           i)
                        
                        
                           Η αναπροσαρμογή αυτή φέρει την αρίθμηση α).
                        
                     
                           ii)
                        
                        
                           Μετά τη νέα προσαρμογή α) παρεμβάλλεται η ακόλουθη προσαρμογή:
                           
                                       «β)
                                    
                                    
                                       Ο παρών κανονισμός εφαρμόζεται έως την ημερομηνία θέσης σε ισχύ της τελευταίας των αποφάσεων της Μεικτής Επιτροπής του ΕΟΧ η οποία ενσωματώνει στη συμφωνία τα μέτρα που απαιτούνται για την εφαρμογή του κανονισμού (ΕΚ) αριθ. 300/2008.»
                                    
                                 
                     
         
               4.
            
            
               Το κείμενο των σημείων 66θ [κανονισμός (ΕΚ) αριθ. 820/2008 της Επιτροπής], 66ι [κανονισμός (ΕΚ) αριθ. 1217/2003 της Επιτροπής] και 66ια [κανονισμός (ΕΚ) αριθ. 1486/2003 της Επιτροπής] και 66ιγ [κανονισμός (ΕΚ) αριθ. 1138/2004 της Επιτροπής] απαλείφεται από την ημερομηνία έναρξης της ισχύος της τελευταίας από τις αποφάσεις της Μεικτής Επιτροπής του ΕΟΧ, με την οποία ενσωματώθηκαν στη συμφωνία τα μέτρα που απαιτούνται για την εφαρμογή του κανονισμού (ΕΚ) αριθ. 300/2008.
            
         Άρθρο 2
   Τα κείμενα των κανονισμών (ΕΕ) αριθ. 185/2010 και (ΕΕ) αριθ. 358/2010 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 11 Δεκεμβρίου 2010, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (11).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 10 Δεκεμβρίου 2010.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Stefán Haukur JÓHANNESSON
      
   
   
      (1)  ΕΕ L 58 της 3.3.2011, σ. 81.
   
      (2)  ΕΕ L 97 της 9.4.2008, σ. 72.
   
      (3)  ΕΕ L 232 της 3.9.2009, σ. 25.
   
      (4)  ΕΕ L 55 της 5.3.2010, σ. 1.
   
      (5)  ΕΕ L 105 της 27.4.2010, σ. 12.
   
      (6)  ΕΕ L 169 της 8.7.2003, σ. 44.
   
      (7)  ΕΕ L 213 της 23.8.2003, σ. 3.
   
      (8)  ΕΕ L 221 της 22.6.2004, σ. 6.
   
      (9)  ΕΕ L 221 της 19.8.2008, σ. 8.
   
      (10)  Κανονισμός (ΕΚ) αριθ. 272/2009 της Επιτροπής της 2ας Απριλίου 2009, κανονισμός (ΕΕ) αριθ. 1254/2009 της Επιτροπής της 18ης Δεκεμβρίου 2009, κανονισμός (ΕΕ) αριθ. 18/2010 της Επιτροπής της 8ης Ιανουαρίου 2010, κανονισμός (ΕΕ) αριθ. 72/2010 της Επιτροπής της 26ης Ιανουαρίου 2010, κανονισμός (ΕΕ) αριθ. 185/2010 της Επιτροπής της 4ης Μαρτίου 2010, κανονισμός (ΕΕ) αριθ. 297/2010 της Επιτροπής της 9ης Απριλίου 2010, κανονισμός (ΕΕ) αριθ. 357/2010 της Επιτροπής της 23ης Απριλίου 2010, κανονισμός (ΕΕ) αριθ. 358/2010 της Επιτροπής της 23ης Απριλίου 2010, απόφαση Ε(2010) 774 τελικό της Επιτροπής της 13ης Απριλίου 2010 και απόφαση Ε(2010) 2604 τελικό της Επιτροπής, της 23ης Απριλίου 2010.
   
      (11)  Δεν έχουν αναφερθεί συνταγματικές απαιτήσεις.